**BILJEŠKE**

**UZ FINANCIJSKE IZVJEŠTAJE**

**TEHNIČKE ŠKOLE ČAKOVEC**

**ZA RAZDOBLJE 01-06/2023**

Čakovec, srpanj 2023.

**TEHNIČKA ŠKOLA ČAKOVEC**

ŠPORTSKA 5

40000 ČAKOVEC

Šifra grada: 060

KLASA: 400-03/23-01/2

URBROJ: 2109-58-01-23-02

Čakovec, 07. srpnja 2023. Razina: 31 Matični broj: 03109208

 OIB: 59339790065

 Šifra djelatnosti: 8532

 RKP: 19206

 Razdjel: 000

Tehnička škola Čakovec osnovana je 13. rujna 1995, a pravni je slijednik pravnih osoba od 1890. godine kada je osnovana Šegrtska škola Čakovec. Osnivač škole je Međimurska županija, Ruđera Boškovića 2, Čakovec, odobrenje za rad škole Klasa: UP/I-602-03/95-01-1274, URBROJ: 532-06/95-01 izdano je 13. rujna 1995. godine.

Zakonske i druge podloge na kojima se zasniva rad škole:

1. Zakon o odgoju i obrazovanju u osnovnoj i srednjoj školi, NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22
2. Zakon o ustanovama, NN 76/93, 29/97, 47/99, 35/08, 127/19, 151/22
3. Zakon o proračunu, NN br. 87/08, 136/12, 15/15, 144/21, Pravilnik o proračunskim klasifikacijama, NN br. 87/08, 120/13, 1/20 i Pravilnik o proračunskom računovodstvu i računskom planu NN br. 114/10, 31/11, 124/14, 115/15, 87/16, 3/18, 126/19, 108/20
4. Godišnji plan i program rada za školsku godinu 2022./2023.
5. Školski kurikulum za školsku godinu 2022./2023.

Tehnička škola Čakovec vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu. Zakonski predstavnik škole je Dražen Blažeka, dipl.ing, a financijske izvještaje je sastavila voditeljica računovodstva, Jelena Magdalenić Ciglar, mag.oec.

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

Struktura ostvarenih prihoda poslovanja u razdoblju 1. siječnja 2023. – 30. lipnja 2023. izgleda kako slijedi:

|  |  |  |
| --- | --- | --- |
| **OPIS** | **IZNOS (eur)** | **UDIO (%)** |
| Tekuće pomoći proračunskim korisnicima iz proračuna koji nije nadležan (6361) | 953.905,86 | 69,31% |
| Tekuće pomoći iz državnog proračuna temeljem prijenosa EU sredstava ( 6381) | 298.927,31 | 21,72% |
| Prihodi od imovine (6413) | 40,85 | 0,01% |
| Prihod po posebnim propisima (aktivnosti iz školskog kurikuluma, osiguranje učenika, ulaznice za plivanje) (6526) | 6.363,54 | 0,46% |
| Prihodi od pruženih usluga (661) | 10.168,25 | 0,74% |
| Tekuće i kapitalne donacije (663) | 284,21 | 0,02% |
| Prihodi od JLPRS (671) | 106.529,81 | 7,74% |
| **UKUPNO PRIHODI** | **1.376.219,83** | **100,0** |

Tekuće pomoći iz proračuna koji nije nadležan iznose ukupno 953.905,86 eur, što čini 69,32 % ukupnih prihoda. Povećanje u odnosu na 2022. godinu za isto razdoblje je zbog redovnog godišnjeg povećanja uslijed rasta godina staža, odnosno povećanja koeficijenta dijelu tehničko administrativnog osoblja.

Primili smo ukupno 298.927,31 eur tekuće pomoći iz državnog proračuna temeljem prijenosa EU sredstava, što čini 21,72% ukupnih prihoda, od čega se 2.231,69 eur odnosi na projekt Škola jednakih mogućnosti, dok se ostatak odnosi na projekt Regionalni centar kompetencija, za koji smo primili i 296.695,62 eur kapitalne pomoći, što čini 21,72% ukupnih prihoda.

Međimurska županija, kao osnivač, iz decentraliziranih sredstava financira materijalne rashode, energente i naknadu za dolazak na rad. Sredstva MŽ u razdoblju 01-06/2023 činila su 7,74 % ukupnih prihoda Škole, od čega je za materijalne troškove i naknadu za dolazak na rad ukupno primljeno 68.176,30 eur, energente 19.022,66 eur, te za investicijsko održavanje 18.114,00 eur. Za plaće Stručnjaka za tehničku podršku (E-škole) primljeno je 637,08 eur, a za plaće financirane projektom Škola jednakih mogućnosti 579,77 eur.

Vlastiti prihodi Tehničke škole Čakovec vežu se uz osnovnu djelatnost - obrazovanje uz rad, usluge školske radionice, najam kuhinje, najam aparata za tople napitke, prijepise svjedodžbi te iznose ukupno 10.168,25 eur.

Ostali vlastiti prihodi samo prolaze kroz račun Škole te pokrivaju pripadajuće troškove (stručne ekskurzije, izleti, osiguranje, plivanje).

Tekuće i kapitalne donacije odnose se na donaciju tvrtke Promming d.o.o. za maturalnu večeru učenika.

Struktura izvršenih rashoda poslovanja u razdoblju 1. siječnja 2023. – 30. lipnja 2023. izgleda kako slijedi:

|  |  |  |
| --- | --- | --- |
| **OPIS** | **IZNOS (eur)** | **UDJEL (%)** |
| Rashodi za plaće (31) | 1.057.270,26 | 55,89 % |
| Materijalni rashodi (32) | 398.706,30 | 21,07 % |
| Financijski rashodi (34) | 709,58 | 0,04 % |
| Subvencije (35) | 49.866,40 | 2,64 % |
| Pomoći dane u inozemstvo i unutar općeg proračuna (36) | 6.370,65 | 0,34% |
| Naknade građanima i kućanstvima iz proračuna (37) | 30,00 | 0,00% |
| Donacije (38) | 141,02 | 0,01 % |
| Postrojenja i oprema (422) | 367.916,23 | 19,45 % |
| Knjige i djela likovnih umjetnika (424) | 28,35 | 0,00 % |
| Ulaganja u računalne programe (426) | 10.552,96 | 0,56 % |
| **UKUPNO RASHODI** | **1.891.591,75** | **100,0** |
|  |  |  |
|  |  |  |

Za plaće i materijalna prava djelatnika u prvoj polovini 2023. godine utrošeno je 1.057.270,26 eur, odnosno 55,89% ukupnih rashoda.

Na materijalne rashode, ukupno je utrošeno 398.706,30 eur od čega 119.280,02 eur na naknade troškove zaposlenima, zatim 43.057,35 eur na rashode za materijal i energiju, 168.527,51 eur na rashode za usluge, te 27.626,12 eur na ostale rashode. U odnosu na isto razdoblje u 2022. godini, u 2023. godini su najznačajnija povećanja troškova zbog projekta Regionalnog centra kompetencija obzirom da se zbog projekta provode edukacije, studijska putovanja, nabavljeni su promotivni materijali u iznosu od 69.808 eur. Također, Škola sudjeluje u Erasmus+ projektu, gdje su učenici dobili priliku za dodatnu edukaciju za rad REVIT- programom za koju im je isplaćena financijska potpora u iznosu od 40.215,30 eur.

Za nabavu nove opreme i knjiga utrošeno je 378.497,54 eur. Za postrojenje i opremu utrošeno je 367.916,23 eur što se odnosi na nabavu opreme iz projekta RCK, knjižni fond je obnovljen novim knjigama u iznosu od 28,35 eur, dok je za ulaganje u računalne programe uloženo 10.552,96 eur.

Tehnička škola Čakovec poslovala je s manjkom od 515.371,92 eur u prvoj polovici 2023. godine. S obzirom na preneseni višak iz 2023. godine u iznosu od 67.838,00 eur, ukupni manjak sada iznosi 447.533,92 eur.

**BILJEŠKE UZ IZVJEŠTAJ O OBVEZAMA**

Stanje obveza na početku izvještajnog razdoblja iznosi 395.948,43 eur, a stanje obveza na kraju izvještajnog razdoblja 732.584,14 eur. Dospjele su obveze u iznosu od 474.517,93 eur, od čega je Škola dio obveza podmirila u srpnju, a ostatak će podmiriti nakon odobrenja i isplate po Zahtjevu za nadoknadom sredstava (RCK).

Ostale obveze u iznosu od 258.066,21 eur nisu dospjele s 30.06.2023., a odnose se na plaću za 06/2023 čije dospijeće je u srpnju 2023., te na ostale fakture tekućih rashoda sa datumom 30.06.2023. čija je valuta dospijeća u srpnju 2023. godine.

 Ravnatelj

 Dražen Blažeka, dipl.ing